CELEX: 31993D0586
Language: el
Date: 1993-10-27 00:00:00
Title: 93/586/ΕΟΚ: Απόφαση της Επιτροπής της 27ης Οκτωβρίου 1993 για την έγκριση των κριτηρίων για τη χορήγηση στη Δανία των συμπληρωματικών ποσοτήτων αναφοράς στους παραγωγούς που αναφέρονται στο άρθρο 5 του κανονισμού (ΕΟΚ) αριθ. 3950/92 του Συμβουλίου στον τομέα του γάλακτος και των γαλακτοκομικών προϊόντων (Το κείμενο στη δανική γλώσσα είναι το μόνο αυθεντικό)

Avis juridique important

|

31993D0586

93/586/ΕΟΚ: Απόφαση της Επιτροπής της 27ης Οκτωβρίου 1993 για την έγκριση των κριτηρίων για τη χορήγηση στη Δανία των συμπληρωματικών ποσοτήτων αναφοράς στους παραγωγούς που αναφέρονται στο άρθρο 5 του κανονισμού (ΕΟΚ) αριθ. 3950/92 του Συμβουλίου στον τομέα του γάλακτος και των γαλακτοκομικών προϊόντων (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 279 της 12/11/1993 σ. 0045 - 0045

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Οκτωβρίου 1993 για την έγκριση των κριτηρίων για τη χορήγηση στη Δανία των συμπληρωματικών ποσοτήτων αναφοράς στους παραγωγούς που αναφέρονται στο άρθρο 5 του κανονισμού (ΕΟΚ) αριθ. 3950/92 του Συμβουλίου στον τομέα  του γάλακτος και των γαλακτοκομικών προϊόντων (Το κείμενο στη δανική γλώσσα είναι το μόνο αυθεντικό)(93/586/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3950/92 του Συμβουλίου της 28ης Δεκεμβρίου 1992 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1560/93 (2), και  ιδίως το άρθρο 5 πρώτο εδάφιο,  Εκτιμώντας:  ότι το άρθρο 3 παράγραφος 2 δεύτερο εδάφιο του κανονισμού (ΕΟΚ) αριθ. 3950/92 θεσπίζει ότι η αύξηση κατά 0,6 % των συνολικών ποσοτήτων αποσκοπεί στο να είναι δυνατή η χορήγηση συμπληρωματικών ποσοτήτων, εκτός από ορισμένους παραγωγούς που είχαν  αποκλεισθεί από τη χορήγηση της ειδικής ποσότητας αναφοράς και τους παραγωγούς που βρίσκονται σε ορεινές ζώνες, στους παραγωγούς που αναφέρονται στο άρθρο 5 του εν λόγω κανονισμού- ότι η τελευταία αυτή διάταξη προβλέπει ότι οι εν λόγω παραγωγοί  καθορίζονται με αντικειμενικά κριτήρια που καθορίζονται με τη σύμφωνη γνώμη της Επιτροπής- ότι πρέπει να εγκριθούν τα κριτήρια που προτάθηκαν από τη Δανία στις 5 και 20 Ιουλίου 1993,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Εγκρίνονται οι εθνικές διατάξεις που προβλέπονται στη Δανία για τη χορήγηση των συμπληρωματικών ποσοτήτων αναφοράς στους νέους παραγωγούς οι οποίοι έχουν εγκατασταθεί προσφάτως ως γεωργοί κατά κύρια απασχόληση και στους παραγωγούς των οποίων οι  ποσότητες αναφοράς οι οποίες ανεστάλησαν δυνάμει του κανονισμού (ΕΟΚ) αριθ. 775/87 του Συμβουλίου (3) έχουν μειωθεί οριστικώς.   Άρθρο 2  Η παρούσα απόφαση απευθύνεται στο Βασίλειο της Δανίας.  Βρυξέλλες, 27 Οκτωβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 405 της 31. 12. 1992, σ. 1.  (2) ΕΕ αριθ. L 154 της 25. 6. 1993, σ. 30.  (3) ΕΕ αριθ. L 78 της 20. 3. 1987, σ. 5.